
REISEREGULATIV FOR GRIMSTAD SYKLEKLUBB



Intensjon

· Dette reiseregulativet er ment å dekke deler av kostnadene for utøverne, lagledere og støtteapparat ved reise til og fra ritt.
· Styremedlemmer i oppdrag for klubben.
· Medlemmer på oppdrag for klubben eller kurs etter godkjenning av styret. 
Definisjoner

· Utøver: Aktiv utøver fra og med fylte 10 år. Har aktiv lisens og medlem av Grimstad SK.
· Lagleder: Medlem av Grimstad SK som reiser med flere enn 2 utøvere. Rollen som lagleder skal være utnevnt av lagleder eller sportslig leder i forkant av reisen.
· Støtteapparat: Personell utnevnt av lagleder eller sportslig leder i forkant av reisen. Dette er aktuelt for elitelagene der det er behov for servicekjøring, mekaniker og langere.
· Ritt. Nasjonale og Internasjonale aktive ritt. Rittene som dekkes av reiseregulativet er fastsatt i sesongplanen. Det utarbeides egen sesongplan for følgende grupper: 10-16 år, junior, herrer elite og damer elite. 
Hva som dekkes

· For herrer og damer elite vil de fleste reisene tilrettelegges av lagleder eller sportslig leder, slik at utøverne betaler en egenandel i henhold til gjeldende kontrakt mellom rytter og lag. Lagleder og støtteapparat til disse lagene vil få dekket overnatting og transport i sin helhet samt en diettsats på 300kr pr døgn.
· Egen bil. 1,5 kr pr km. 2,0 kr pr km ved trekking av klubb henger.
· Inntil 500 kr pr natt ved bruk av hotell pr utøver / lagleder. 
· Inntil 300 kr pr natt ved bruk av telt / bobil / camping vogn pr utøver / lagleder.
· Fly, tog, buss og ferge billetter etter kvittering. Her må det tilstrebes å ta billig turer.
· Parkering av henger og bil etter kvittering.
· Bomvei.
· Påmeldingsavgift på ritt for aldersgruppen 10-18 år. Kun Nasjonale og Internasjonale aktive ritt som er i sesongplan alle øvrige ritt må godkjennes før påmelding. Kontakt oppmann/lagleder for godkjenning.
· Samlinger i regi av Region Sør og NCF.
Reiseregning
 
· Reiseregninger skal leveres på eget skjema med alle bilag og signatur. 
· Skjema skal sendes til oppmann for attestering innen tre uker etter hver reise.
· Utbetaling av reiseregning vil være 1. juli og 1. oktober samme sesong.

Annet
· Utøvere i senior-klassene betaler påmeldingsavgiften selv.
· Større ritt i utlandet med vesentlig høyere utgift må avklares på forhånd med oppmann.
· Ved reise i bil på mer enn 8 timer, dekkes flybillett til utøver. 
· Med dette regulativet bortfaller alle tidligere avtaler.

